ଜିଲ୍ଲା ନ୍ୟାୟପାଳିକା, ମାଲକାନଗିରି

ମାଲକାନଗିରି ଜିଲ୍ଲା ନ୍ୟାୟପାଳିକା ବ୍ୟବସ୍ଥା ଏହାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ ।

 ଇତିହାସ 
ମାଲକାନଗିରି ଜିଲ୍ଲା ନ୍ୟାୟପାଳିକା ସ୍ଵତନ୍ତ୍ର ଜିଲ୍ଲା ନ୍ୟାୟପାଳିକା ଘୋଷଣା ହେବା ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲା ନ୍ୟାୟପାଳିକା ଅଧିନରେ ଥିଲା ଯାହାର ମୁଖ୍ୟାଳୟ ଜୟପୁର ସହରରେ ଅବସ୍ଥିତ । ୧୯୯୨ରେ ଓଡ଼ିଶାର ଜିଲ୍ଲା ପୁନର୍ଗଠନ ହେବା ପରେ ନୂତନ ରାଜସ୍ଵ ଜିଲ୍ଲା ସବୁ କାର୍ଯ୍ୟକ୍ଷମ ହେଲେ ମଧ୍ୟ ନ୍ୟାୟିକ ଜିଲ୍ଲା ପ୍ରଶାସନିକ ସ୍ତରରେ ଅଲଗା ହୋଇ ନ ଥିଲା । ତେବେ ବହୁ ଵିଳମ୍ବରେ ମୂଳ କୋରାପୁଟ ଜିଲ୍ଲାରୁ ଅଲଗା ହୋଇ ଅନ୍ୟ ତିନୋଟି ନ୍ୟାୟିକ ଜିଲ୍ଲା କାର୍ଯ୍ୟକ୍ଷମ ହେଲା । ମାଲକାନଗିରି ଜିଲ୍ଲା ନ୍ୟାୟପାଳିକା ୨୦.୦୪.୨୦୧୩ ତାରିଖରୁ ଏହା ମୂଳ କୋରାପୁଟ ଜିଲା ନ୍ୟାୟପାଳିକାରୁ ଅଲଗା ହୋଇ ସ୍ୱତନ୍ତ୍ର ଭାବେ କାର୍ଯ୍ୟ କରିବା ଆରମ୍ଭ କଲା । ଏହା ଓଡିଶା ଉଚ୍ଚ ନ୍ୟାୟାଳୟର ଜଷ୍ଟିସ୍‌ ବୀର କିଶୋର ମିଶ୍ର ଙ୍କ ଦ୍ଵାରା ତାତ୍କାଳିକ କୋରାପୁଟ ଜିଲ୍ଲା ନ୍ୟାୟାଧୀଶ ଶ୍ରୀ ଅଜିତ କୁମାର ପଟ୍ଟନାୟକ ଏବଂ ମାଲକାନଗିରିର ପ୍ରଥମ ଜିଲ୍ଲା ନ୍ୟାୟାଧୀଶ ଶ୍ରୀ ଗୋବିନ୍ଦ ଚନ୍ଦ୍ର ପାଣିଗ୍ରାହୀଙ୍କ ଉପସ୍ଥିତିରେ ଉଦ୍‌ଘାଟିତ ହୋଇଥିଲା ।

ପୂର୍ବରୁ, ଜିଲ୍ଲା ନ୍ୟାୟାଳୟ ପରିସର ମାଲକାନଗିରି ରାଜସ୍ଵ ବିଭାଗ ଦ୍ୱାରା ପ୍ରଦତ୍ତ ଏକ ଭବନରେ କାର୍ଯ୍ୟ କରୁଥିଲା । ୧୦.୦୯.୨୦୨୧ ରେ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଡ଼ଃ ଏସ. ମୁରଲିଧରଙ୍କ ଦ୍ୱାରା ଏବଂ ନ୍ୟାୟାଧୀଶ ଏସ. କେ. ପାଣିଗ୍ରାହୀ, ମାଲକାନଗିରି ଜିଲ୍ଲା ନ୍ୟାୟପାଳିକାର ପ୍ରଶାସନିକ ବିଚାରପତି ଏବଂ ଅନ୍ୟାନ୍ୟ ନ୍ୟାୟାଧୀଶମାନଙ୍କ ଉପସ୍ଥିତିରେ ମାଲକାନଗିରିର ନବନିର୍ମିତ ଜିଲ୍ଲା ନ୍ୟାୟାଳୟ ଭବନର ଉଦଘାଟନ ପରେ ସମସ୍ତ ଅଦାଲତଗୁଡ଼ିକ ଏହି ନୂତନ ଜିଲ୍ଲା ନ୍ୟାୟାଳୟ ଭବନରେ କାର୍ଯ୍ୟ କରୁଅଛି ।

୨୦୨୫ ମସିହା ଅଗଷ୍ଟ ମାସସୁଦ୍ଧା ଜିଲ୍ଲା ନ୍ୟାୟାଳୟ ପରିସରରେ ସମୁଦାୟ ଆଠଗୋଟି ଅଦାଲତ କାର୍ଯ୍ୟ କରୁଅଛି । ଏହା ବ୍ୟତୀତ ସଦର ମହକୁମା ବାହାରେ ଏବଂ ଜିଲା ମଧ୍ୟରେ ଅବଶିଷ୍ଟ ନିତିଗୋଟି ସ୍ଥାନରେ ତିନୋଟି ଅଦାଲତ କାର୍ଯ୍ୟକ୍ଷମ ଅଛି ।

 ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । ମାଲକାନଗିରି ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ ମାଲକାନଗିରି ସଦର ମହକୁମା ତଥା ଜିଲ୍ଲାର ବିଭିନ୍ନ ସ୍ଥାନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ଥନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

 ଅଦାଲତ ସମୂହ 

 ଜିଲା ଅଦାଲତ 
ମାଲକାନଗିରିରେ ସ୍ଵତନ୍ତ୍ର ଜିଲା ଅଦାଲତ ୨୦।୪।୨୦୧୩ରୁ କାର୍ଯ୍ୟକ୍ଷମ ହେବା ସହ ଏହାର ପ୍ରଥମ ଜିଲା ଜଜ ଥିଲେ ଶ୍ରୀ ଗୋବିନ୍ଦ ଚନ୍ଦ୍ର ପାଣିଗ୍ରାହୀ । ପରବର୍ତ୍ତୀ ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।
+ଜିଲ୍ଲା ଜଜ ମାନଙ୍କର ତାଲିକାକ୍ରମିକ
ସଂଖ୍ୟାନାମସେବା ଅବଧିଠାରୁପର୍ଯ୍ୟନ୍ତ୧ଶ୍ରୀ ଗୋବିନ୍ଦ ଚନ୍ଦ୍ର ପାଣିଗ୍ରାହୀ୨୦।୪।୨୦୧୩୨୩।୫।୨୦୧୫୨ଶ୍ରୀ  କୈଳାସ ଚନ୍ଦ୍ର ସ୍ଵାଇଁ୨୧।୯।୨୦୧୫୨୮।୨।୨୦୧୭୩ଶ୍ରୀ  ମାନସ କୁମାର ମିଶ୍ର୧୭।୫।୨୦୧୭୭।୨।୨୦୧୯୪ଶ୍ରୀ  ରୋହିତଲାଲ ପଣ୍ଡା୧୧।୨।୨୦୧୯୩୦।୪।୨୦୨୧୫ମିସ୍‌ ରେଖା ପ୍ରସାଦ୭।୬।୨୦୨୧୩୧।୭।୨୦୨୨୬ଶ୍ରୀମତି ଅଜନ୍ତା ଷଡ଼ଙ୍ଗୀ୧।୮।୨୦୨୨୨୬।୧୨।୨୦୨୩୭ଶ୍ରୀ  ବିକ୍ରମ ପଟ୍ଟନାୟକ୨।୧।୨୦୨୪୦୨।୭।୨୦୨୪୮ଡ଼ଃ ପ୍ରସନ୍ନ କୁମାର ପଣ୍ଡା୫।୭।୨୦୨୪

 ଅନ୍ୟାନ୍ୟ ଅଦାଲତ 

 ଅତିରିକ୍ତ ଜିଲ୍ଲା ଅଦାଲତ, ମାଲକାନଗିର
 ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, ମାଲକାନଗିରି
 ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ଦୌରା ବିଚାରପତି (ମହିଳା), ମାଲକାନଗିରି
 ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ମାଲକାନଗିରି
 ଦେୱାନି ଅଦାଲତ (ବରିଷ୍ଠ ବିଭାଗ), ମାଲକାନଗିରି
 ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ (LR & LTV)
 ଗ୍ରାମ ନ୍ୟାୟାଳୟ,କୋରୁକୁଣ୍ଡା (ବର୍ତ୍ତମାନ ମାଲକାନଗିରିଠାରେ ଅସ୍ଥାୟୀ କୋଠାରେ କାର୍ଯ୍ୟ କରୁଅଛି)
 ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ମୋଟୁ (ଏମ୍ ଭି -୭୯)
 ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ମାଥିଲି
 ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, କୁଡୁମୁଲୁଗୁମା

 ଭାଗିଦାରୀ ସଂସ୍ଥାନ 

 ଜିଲ୍ଲା ଆଇନ ସେବା ପ୍ରାଧିକରଣ, ମାଲକାନଗିରି
 ଜିଲ୍ଲା ବାର ଆସୋସିଏସନ, ମାଲକାନଗିରି

 ଆଧାର 

ଶ୍ରେଣୀ:ମାଲକାନଗିରି ଜିଲ୍ଲା
ଶ୍ରେଣୀ:ଭାରତୀୟ ଆଇନ